
ΤΕΥΧΟΣ ΔΕΥΤΕΡΟ 


Αρ 


. Φύλλου 63 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επιστροφή υποθέσεων της Ανεξάρτητης Αρχής 
Δημοσίων Εσόδων (Α.Α.Δ.Ε.) στις αρμόδιες Ει- 
σαγγελικές και Δικαστικές Αρχές, κατ' εφαρμο¬ 
γή των διατάξεων άρθρου 389 του ν. 4512/2018 
(Α' 5) «Ρυθμίσεις για την εφαρμογή των Διαρθρω¬ 
τικών Μεταρρυθμίσεων του Προγράμματος οικο¬ 
νομικής Προσαρμογής και άλλες διατάξεις». 

2 Τρόπος προσδιορισμού της εμπορικής αξίας του 
ακινήτου που κατάσχεται ή εκπλειστηριάζεται 
σύμφωνα με τον Κώδικα Είσπραξης Δημοσίων 
Εσόδων (ν.δ. 356/1974), καθορισμός του αρμόδι¬ 
ου οργάνου προσδιορισμού της αξίας αυτής, της 
αμοιβής και του τρόπου πληρωμής αυτού καθώς 
και κάθε άλλου ειδικότερου θέματος. 


ΑΠΟΦΑΣΕΙΣ 

Αριθμ. ΔΕΛ Β 1008397 ΕΞ 2018 (1) 

Επιστροφή υποθέσεων της Ανεξάρτητης Αρχής 
Δημοσίων Εσόδων (Α.Α.Δ.Ε.) στις αρμόδιες Ει- 
σαγγελικές και Δικαστικές Αρχές, κατ' εφαρμο¬ 
γή των διατάξεων άρθρου 389 του ν. 4512/2018 
(Α'5) «Ρυθμίσεις για την εφαρμογή των Διαρθρω¬ 
τικών Μεταρρυθμίσεων του Προγράμματος οι¬ 
κονομικής Προσαρμογής και άλλες διατάξεις». 

ΟΙ ΥΠΟΥΡΓΟΙ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 
ΚΑΙ Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις των άρθρων 381 - 394 του Κεφαλαίου 
Δ «Σύσταση Διεύθυνσης Ερευνών Οικονομικού Εγκλή¬ 
ματος και συναφείς διατάξεις» του ν. 4512/2018 (Α' 5) και 
ειδικότερα του άρθρου 389 και της παραγράφου 6 του 
άρθρου 392 του ιδίου νόμου. 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κυρώθηκε με το 
άρθρο πρώτο του π.δ. 63/2005 (Α' 98). 


3. Το π.δ. 73/2015 «Διορισμός Αντιπροέδρου Κυβέρ¬ 
νησης, Υπουργών Αναπληρωτών Υπουργών και Υφυ¬ 
πουργών» (Α' 116). 

4. Την υπ'αριθμ. Υ30/9-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Δικαιοσύνης, Διαφάνειας και Ανθρωπίνων Δι¬ 
καιωμάτων, Δημήτριο Παπαγγελόπουλο» (Β' 2183). 

5. Τις διατάξεις του π.δ. 142/2017 (Α'181) Οργανισμός 
Υπουργείου Οικονομικών, όπως ισχύει. 

6. Το π.δ. 96/2017 «Οργανισμός Υπουργείου Δικαιοσύ¬ 
νης, Διαφάνειας και Ανθρωπίνων Δικαιωμάτων» (Α' 136). 

7. Τις διατάξεις του άρθρου 17Α του ν. 2523/1997 
(Α' 179) «Διοικητικές και ποινικές κυρώσεις στη φορο¬ 
λογική νομοθεσία και άλλες διατάξεις», όπως ισχύουν. 

8. Τις διατάξεις του ν. 4174/2013 (Α' 170) «Φορολογικές 
διαδικασίες και άλλες διατάξεις», όπως ισχύουν. 

9. Τιςδιατάξειςτηςαριθμ.Δ6Α 1015213 ΕΞ/28-1-2013 
(Β' 130 και Β'372) απόφασης του Υπουργού Οικονομικών 
και του Υφυπουργού Οικονομικών «Μεταβίβαση αρμοδι¬ 
οτήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών» και 
την αριθμ. Δ6Α 1145867 ΕΞ2013/25.9.2013 (Β'2417) από¬ 
φαση Υπουργού Οικονομικών «Μεταβίβαση αρμοδιο¬ 
τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», όπως 
τροποποιήθηκαν, συμπληρώθηκαν και ισχύουν, σε συν¬ 
δυασμό με τις διατάξεις της υποπαραγράφου α'της παρ. 
3 του άρθρου 41 του ν. 4389/2016. 

10. Τις διατάξεις της αριθμ. Δ6Α 1058824ΕΞ2014/ 
8-4-2014 (Β' 865,1079 και 1846) απόφασης του Γενικού 
Γραμματέα Δημοσίων Εσόδων «Ανακαθορισμόςτης εσω¬ 
τερικής διάρθρωσης και των αρμοδιοτήτων οργανικών 
μονάδων της Γενικής Γραμματείας Δημοσίων Εσόδων 
του Υπουργείου Οικονομικών και μετονομασία ορισμέ¬ 
νων από αυτές», όπως τροποποιήθηκε, συμπληρώθηκε 
και ισχύει. 

11. Τις διατάξεις του κεφαλαίου Α' «Σύσταση Ανεξάρ¬ 
τητης Αρχής Δημοσίων Εσόδων» του Μέρους Πρώτου 
του ν. 4389/2016 (Α'94). 

12. Τις διατάξεις της αριθμ. Δ.ΟΡΓ.Α 1036960/10.3.2017 
(Β' 968) απόφασηςτου Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)», όπως τροποποιήθηκε, συ¬ 
μπληρώθηκε και ισχύει. 

13. Την αριθμ. 1 /20-01-2016(18/Υ.Ο.Δ.Δ./20-01 -2016) 
πράξη Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών» σε συνδυα¬ 
σμό με τις διατάξεις της παραγράφου 10 του άρθρου 
41 του ν. 4389/2016, όπως ισχύουν, και την αριθμ. 
39/3/30.11.2017 (Υ.Ο.Δ.Δ. 689) απόφαση του Συμβου¬ 
λίου Διοίκησης της Α.Α.Δ.Ε. «Ανανέωση της θητείας του 
Διοικητή της Α.Α.Δ.Ε.». 

14. Την αριθμ. πρωτ. Δ.ΟΡΓ.Α 1115805/ΕΞ/201 7/ 
31.7.2017 (Β' 2743) «Μεταβίβαση αρμοδιοτήτων και 
εξουσιοδότηση υπογραφής «Με εντολή Διοικητή σε 
όργανα της Φορολογικής Διοίκησης». 

15. Την ανάγκη καθορισμού των λεπτομερειών για τη 
μεταφορά των υποθέσεων από την Α.Α.Δ.Ε. στη Διεύ¬ 
θυνση Ερευνών Οικονομικού Εγκλήματος. 

16. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Υποθέσεις που μεταφέρονται από την Α.Α.Δ.Ε. 

Οι υποθέσεις που μεταφέρονται στις αρμόδιες Ει- 
σαγγελικές και Δικαστικές Αρχές είναι αυτές που 
προέκυψαν από εισαγγελικές παραγγελίες, εντολές 
ανακριτικών και προανακριτικών πράξεων, περιλαμ- 
βανομένων αιτημάτων και εντολών διενέργειας φο¬ 
ρολογικών ελέγχων που έχουν προκύψει από εντολή 
οποιασδήποτε Εισαγγελικής ή Δικαστικής Αρχής, οι 
οποίες υφίστανται την 28/02/2018 στην Ανεξάρτητη 
Αρχή Δημοσίων Εσόδων (όπως ΚΕΜΕΕΠ, ΚΕΦΟΜΕΠ, 
Δ.Ο.Υ., ΥΕΔΔΕ, ΔΙΠΑΕΕ, Κεντρικές Υπηρεσίες, εξαιρου- 
μένων των Τελωνειακών Υπηρεσιών και της Διεύθυν¬ 
σης Εσωτερικών Υποθέσεων). 

Η Ανεξάρτητη Αρχή Δημοσίων Εσόδων (Α.Α.Δ.Ε.) δι¬ 
ατηρεί κατ’ ανώτατο όριο εκκρεμείς εντολές ελέγχου 
1.300 Α.Φ.Μ. για τις χρήσεις που έχουν προτεραιοποι- 
ηθεί, των οποίων ο έλεγχος βρίσκεται σε τελικό στά¬ 
διο την 28/02/2018 ή που είναι προτεραιοποιημένες 
για έλεγχο από την Α.Α.Δ.Ε. κατά την ίδια ημερομηνία. 
Ως τελικό στάδιο ελέγχου νοείται: α) η έκδοση προσωρι¬ 
νού διορθωτικού προσδιορισμού φόρου ή β) η έκδοση 
αιτήματος παροχής πληροφοριών του άρθρου 14 του 
Κ.Φ.Δ. Ως προτεραιοποιημένες για έλεγχο υποθέσεις 
που διατηρεί η Α.Α.Δ.Ε., νοούνται οι εισαγγελικές πα¬ 
ραγγελίες που προτεραιοποιούνται κατόπιν ανάλυσης 
κινδύνου, με κριτήρια ίδια με αυτά των λοιπών υποθέ¬ 
σεων της Α.Α.Δ.Ε. 

Άρθρο 2 

Αρμόδια Υπηρεσία για την αποστολή 

των Υποθέσεων. 

Αρμόδια Υπηρεσία για την αποστολή των υποθέσε¬ 
ων είναι η εκάστοτε Υπηρεσία της Α.Α.Δ.Ε. στην οποία 
βρίσκονται οι υποθέσεις του άρθρου 1 της παρούσης, 
κατά το χρόνο έναρξης και λειτουργίας της Διεύθυνσης 
Ερευνών Οικονομικού Εγκλήματος. 


Άρθρο 3 

Αρμόδια Αρχή λήψης των μεταφερόμενων 

υποθέσεων 

Αρμόδια Αρχή για τη λήψη και παραλαβή των υπο¬ 
θέσεων είναι ο Εισαγγελέας Οικονομικού Εγκλήματος 
εφόσον η εισαγγελική παραγγελία έχει εκδοθεί από 
τον Εισαγγελέα Οικονομικού Εγκλήματος. Στις λοιπές 
περιπτώσεις οι υποθέσεις επιστρέφονται και παραλαμ- 
βάνονται αντίστοιχα από τις αρμόδιες Εισαγγελικές και 
Δικαστικές Αρχές που έχουν εκδώσει τις σχετικές παραγ¬ 
γελίες, εντολές και αιτήματα. 

Άρθρο 4 

Διαδικασία μεταφοράς Υποθέσεων 

1. Οι αρμόδιες για την αποστολή Υπηρεσίες της 
Α.Α.Δ.Ε., παραδίδουν στην αρμόδια Εισαγγελική/Δικα- 
στική Αρχή το φυσικό αρχείο των υποθέσεων του άρ¬ 
θρου 1 της παρούσας. Εκάστη υπόθεση συνοδεύεται 
κατά περίπτωση με το σύνολο των δεδομένων και στοι¬ 
χείων (εντύπων και ηλεκτρονικών) που τη διαλαμβάνουν. 

Οι υποθέσεις που παραδίδονται από την Α.Α.Δ.Ε. στις 
αρμόδιες Εισαγγελικές/Δικαστικές Αρχές καταγράφο¬ 
νται σε ηλεκτρονικό αρχείο το οποίο περιλαμβάνει ανά 
υπόθεση κατ'ελάχιστο: 

-Τον Α.Β.Μ. εκάστης υπόθεσης. 

-Την Εισαγγελική/Δικαστική Αρχή προέλευσης εκά¬ 
στης υπόθεσης. 

-Το έτος έκδοσης της παραγγελίας/εντολής/αιτήματος 
εκάστης υπόθεσης. 

-Την επωνυμία ή το ονοματεπώνυμο ανά εμπλεκόμενο 
πρόσωπο (εφόσον προσδιορίζεται). 

-Τον αριθμό φορολογικού μητρώου (Α.Φ.Μ.) (εφόσον 
προσδιορίζεται). 

Για τις υποθέσεις που έχουν καταχωρηθεί στο μηχανο¬ 
γραφικό σύστημα της Α.Α.Δ.Ε. "ΟΠΣ ΕΙθπχίί", πλέον των 
ανωτέρω, καταγράφεται: 

-Το Ιϋ της υπόθεσης στο "ΟΠΣ Ε1θπχί5". 

-Το αντικείμενο εργασιών. 

- Ο αριθμός εντολής ελέγχου της Α.Α.Δ.Ε. 

- Η ημερομηνία εντολής ελέγχου της Α.Α.Δ.Ε. 

- Οι ελεγχόμενες χρήσεις. 

2. Για την αποστολή των υποθέσεων συντάσσεται από 
τις Υπηρεσίες της Α.Α.Δ.Ε., ανά παραλαμβάνουσα Εισαγ- 
γελική/Δικαστική Αρχή, διαβιβαστικό έγγραφο το οποίο 
συνοδεύεται από το ως άνω ηλεκτρονικό αρχείο, από τα 
διαθέσιμα δεδομένα και περιλαμβάνει κατ' ελάχιστον: 

-Την Εισαγγελική/Δικαστική Αρχή προορισμού εκά¬ 
στης υπόθεσης. 

-Το πλήθος των επιστρεφόμενων υποθέσεων. 

-Το πλήθοςτωνταυτοποιημένων Α.Φ.Μ. εκάστης υπό¬ 
θεσης. 

-Το πλήθος των μη ταυτοποιημένων Α.Φ.Μ. εκάστης 
υπόθεσης (εφόσον προσδιορίζεται). 

Το διαβιβαστικό έγγραφο, κοινοποιείται στη Διεύθυν¬ 
ση Ελέγχων, στη ΔΙ.Π.Α.Ε.Ε και στον Εισαγγελέα Οικονο¬ 
μικού Εγκλήματος, εάν δεν απευθύνεται σε αυτόν. 

3. Για τις παραλαμβάνουσες Εισαγγελικές/Δικαστικές 
Αρχές οι οποίες βρίσκονται σε μεγάλη απόσταση από 
τις υπηρεσίες της Α.Α.Δ.Ε. και δεν υπάρχει η δυνατότη- 

τα παράδοσης των σχετικών υποθέσεων, οι τελευταίες 
δύνανται να αποστέλλουν τις αντίστοιχες υποθέσεις με 
εμπιστευτικό πρωτόκολλο σε σφραγισμένο φάκελο. 

Άρθρο 5 

Ημερομηνία ολοκλήρωσης της μεταφοράς 

των υποθέσεων. 

Για τις μεταφερόμενες υποθέσεις δεν θα διενεργείται 
καμία εργασία μετά την 28/02/2018 εκτός από τη διαδι¬ 
κασία συγκέντρωσης και διαβίβασης αυτών στις αρμό¬ 
διες Εισαγγελικές και Δικαστικές Αρχές. Ως καταληκτική 
ημερομηνία στην οποία πρέπει να έχουν ολοκληρωθούν 
τα αναγραφόμενα στο άρθρο 4, ορίζεται η 30/04/2018. 

Οι διατάξεις της παρούσας ισχύουν από τη δημοσί¬ 
ευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2018 

Οι Υπουργοί 

Αναπληρωτής Υπουργός 
Δικαιοσύνης, Διαφάνειας 
και Ανθρωπίνων Δικαιωμάτων Οικονομικών 

ΔΗΜΗΤΡ. ΠΑΠΑΓΓΕΛΟΠΟΥΛΟΣ ΕΥΚΛΕΙΔΗΣ ΤΣΑΚΑΛΩΤΟΣ 

Ο Διοικητής 

της Ανεξάρτητης Αρχής Δημοσίων Εσόδων 

ΓΕΩΡΓΙΟΣ ΠΙΤΣΙΛΗΣ 


Αριθμ. ΠΟΑ. 1011 (2) 

Τρόπος προσδιορισμού της εμπορικής αξίας του 
ακινήτου που κατάσχεται ή εκπλειστηριάζεται 
σύμφωνα με τον Κώδικα Είσπραξης Δημοσίων 
Εσόδων (ν.δ. 356/1974), καθορισμός του αρμόδι¬ 
ου οργάνου προσδιορισμού της αξίας αυτής, της 
αμοιβής και του τρόπου πληρωμής αυτού καθώς 
και κάθε άλλου ειδικότερου θέματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ - 
Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΚΑΙ Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) Του άρθρου 404 του ν. 4512/2018 (Α' 5), 
β) των παραγράφων 3, 6 και 7 του άρθρου 36, της 
παραγράφου 7 του άρθρου 39 και του άρθρου 76 του 
ΚΕΔΕ, όπως ισχύουν, 

γ) της παραγράφου 1 και 3 του άρθρου 48 του ν. 4174/ 
2013, της παραγράφου 1 του άρθρου 2 του ΚΕΔΕ και της 
παραγράφου 8 του άρθρου 8 του ν. 4224/2013, 
δ) του άρθρου 95 του π.δ. 16/1989 «Κανονισμός Λει¬ 
τουργίας των Δημοσίων Υπηρεσιών και των Τοπικών 
Γραφείων και καθήκοντα υπαλλήλων αυτών» (Α'6/1989), 
ε) του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (Α' 98) 


«Κωδικοποίηση της νομοθεσίας για την Κυβέρνηση 
και τα κυβερνητικά όργανα», σε συνδυασμό με τις δι¬ 
ατάξεις των παραγράφων 5 και 6 του άρθρου 19 του 
ν. 4389/2016, 

στ) του Κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του Μέρους Πρώτου του ν. 4389/ 
2016 (Α' 94) «Επείγουσες διατάξεις για την εφαρμογή της 
συμφωνίας δημοσιονομικών στόχων και διαρθρωτικών 
μεταρρυθμίσεων και άλλες διατάξεις», 

ζ) των άρθρων 65, 66, 71, 91, 92 του ν. 4270/2014 
(Α' 143), όπως τροποποιήθηκε και ισχύει, 

η) της παραγράφου 4 του άρθρου 9 του π.δ. 80/2016 
«Ανάληψη υποχρεώσεων από τους διατάκτες», 

θ) του π.δ. 73/2015, «Διορισμός Αντιπροέδρου Κυβέρ¬ 
νησης, Υπουργών, Αναπληρωτών Υπουργών και Υφυ¬ 
πουργών» (Α' 116), 

ι) το π.δ. 142/2017, «Οργανισμός του Υπουργείου Οι¬ 
κονομικών» (ΑΊ81). 

ια) Της Υ29/8-10-2015 απόφασης Πρωθυπουργού περί 
ανάθεσης αρμοδιοτήτων στον Αναπληρωτή Υπουργό Οι¬ 
κονομικών, Γεώργιο Χουλιαράκη (ΦΕΚ Β' 2168/9-10-2015). 

2. α) Το γεγονός ότι προκαλείται δαπάνη, το ύψος της 
οποίας δεν μπορεί να προσδιοριστεί εκ των προτέρων 
καθώς εξαρτάται από τον αριθμό των πραγματοποιού¬ 
μενων κατασχέσεων και πλειστηριασμών και την κατά 
περίπτωση αμοιβή των πιστοποιημένων εκτιμητών. 

β) Το γεγονός ότι δεν έχουν εγγράφει πιστώσεις στον 
Προϋπολογισμό Εξόδων της Α.Α.Δ.Ε. για τη συγκεκριμένη 
δαπάνη αμοιβής των πιστοποιημένων εκτιμητών, για την 
οποία απαιτούνται επιπλέον πιστώσεις σε ετήσια βάση από 
τον κρατικό προϋπολογισμό του Υπουργείου Οικονομικών. 

3. Την αριθμ. Δ. ΟΡΓ. Α 1036960 ΕΞ 2017/10.03.2017 
απόφαση του Διοικητή της ΑΑΔΕ «Οργανισμός της Ανε¬ 
ξάρτητης Αρχής Δημοσίων Εσόδων (Α.Α.Δ.Ε.)» (Β' 968), 
όπως τροποποιήθηκε και ισχύει. 

4. Την αριθμ. Δ6Α 1015213 ΕΞ 2013/28.1.2013 (Β’ 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών» και την αριθμ. Δ6Α 
1145867 ΕΞ2013/25.9.2013 (Β' 2417) απόφαση του Υπουρ¬ 
γού Οικονομικών «Μεταβίβαση αρμοδιοτήτων στον Γενικό 
Γραμματέα της Γενικής Γραμματείας Δημοσίων Εσόδων του 
Υπουργείου Οικονομικών», όπως τροποποιήθηκαν, συ¬ 
μπληρώθηκαν και ισχύουν, σε συνδυασμό με τις διατάξεις 
της υποπαρ. α’ τηςπαρ. 3 του άρθρου 41 του ν. 4389/2016. 

5. Την υπ' αριθμ. πρωτ. ΓΔΟΥ ΑΑΔΕ 1014408 ΕΞ 2017/ 
30-1-2017 (ΦΕΚ 271/Β/3-2-2017) απόφαση του Διοικη¬ 
τή της Α.Α.Δ.Ε. «Ανάθεση αρμοδιοτήτων των άρθρων 
24, 26, 66 και 69Γ του ν. 4270/2014 επί των δαπανών 
που διενεργούνται από τις Περιφερειακές Υπηρεσίες 
της Ανεξάρτητης Αρχής Δημοσίων Εσόδων (Α.Α.Δ.Ε.) 
στις Δημοσιονομικές Υπηρεσίες Εποπτείας και Ελέγχου 
(Δ.Υ.Ε.Ε.) του Γενικού Λογιστηρίου του Κράτους. 

6. Την αριθμ. 1 της 20.1.2016 πράξη του Υπουργικού 
Συμβουλίου «Επιλογή και διορισμός Γενικού Γραμματέα 
της Γενικής Γραμματείας Δη μοσίων Εσόδων του Υπουρ¬ 
γείου Οικονομικών» (Υ.Ο.Δ.Δ.18), σε συνδυασμό με τις 
διατάξεις του πρώτου εδαφίου της παρ. 10 του άρθρου 
41 του ν. 4389/2016, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'63/18.01.2018 


Άρθρο 1 

Αρμόδιο όργανο προσδιορισμού 

της εμπορικής αξίας ακινήτου 
Αρμόδιος για τον προσδιορισμό της εμπορικής αξίας 
του ακινήτου που κατάσχεται είναι ο δικαστικός επιμε¬ 
λητής, ο οποίος, για το σκοπό αυτό, δύναται κατά την 
κρίση του να υποβάλλει αίτημα στον προϊστάμενο της 
αρμόδιας για την επιδίωξη της είσπραξης της οφειλής 
υπηρεσίας, για το διορισμό πιστοποιημένου εκτιμητή, 
φυσικό ή νομικό πρόσωπο, το οποίο περιλαμβάνεται στο 
Μητρώο Πιστοποιημένων Εκτιμητών που τηρείται στη 
Διεύθυνση Οικονομικού Συντονισμού και Μακροοικο¬ 
νομικών Προβλέψεων της Γενικής Διεύθυνσης Οικονο¬ 
μικής Πολιτικής του Υπουργείου Οικονομικών και είναι 
δημοσιευμένο στην ιστοσελίδα του ίδιου Υπουργείου. Σε 
περίπτωση που η συνολική βασική οφειλή για την οποία 
επιβάλλεται η κατάσχεση υπερβαίνει το ποσό των δια- 
κοσίων πενήντα χιλιάδων ευρώ, η τήρηση της ανωτέρω 
διαδικασίας είναι υποχρεωτική. 

Για προγράμματα πλειστηριασμών που θα εκδοθούν 
επί κατασχέσεων που έχουν επιβληθεί πριν ή μετά την 
ημερομηνία δημοσίευσης της παρούσας, η εμπορική 
αξία του ακινήτου που εκπλειστηριάζεται προσδιορί¬ 
ζεται υποχρεωτικά και ανεξαρτήτως ορίου οφειλής από 
πιστοποιημένο εκτιμητή, μετά από διορισμό του από τον 
προϊστάμενο της αρμόδιας για την επιδίωξη της είσπρα¬ 
ξης της οφειλής υπηρεσίας. Σε περίπτωση όμως που έχει 
διοριστεί πιστοποιημένος εκτιμητής για τον προσδιο¬ 
ρισμό της αξίας ακινήτου που εκπλειστηριάζεται, δεν 
απαιτείται εκ νέου διορισμός του για την έκδοση του 
προγράμματος πλειστηριασμού. 

Άρθρο 2 

Τρόπος προσδιορισμού εμπορικής αξίας ακινήτου 
Ο πιστοποιημένος εκτιμητής οφείλει, εντός προθεσμί¬ 
ας δέκα ημερών από την επομένη του διορισμού του 
από τον Προϊστάμενο της αρμόδιας για την επιδίωξη της 
είσπραξης της οφειλής υπηρεσίας να συντάξει εγγρά- 
φως και να παραδώσει την εκτίμησή του στον δικαστικό 
επιμελητή ή στον προϊστάμενο της αρμόδιας για την 
επιδίωξη της είσπραξης της οφειλής υπηρεσίας, κατά 
περίπτωση, σύμφωνα με τα ευρωπαϊκά ή διεθνή ανα¬ 
γνωρισμένα εκτιμητικά πρότυπα, δεσμευόμενος παράλ¬ 
ληλα για την πιστή τήρηση του Κώδικα Δεοντολογίας, ο 
οποίος θεσπίστηκε με τη με αριθμ. 19928/292/10-5-2013 
απόφαση του Υπουργού Οικονομικών (ΕΓ 1147). 

Άρθρο 3 

Καθορισμός αμοιβής του πιστοποιημένου 

εκτιμητή και τρόπος πληρωμής 

1. Για την ενέργεια αναγκαστικής κατάσχεσης ή πλει- 
στηριασμού ακινήτων υπέρ του Δημοσίου, η αμοιβή του 
πιστοποιημένου εκτιμητή ορίζεται ως ακολούθως: 

Α. Για κάθε εκτίμηση κτίσματος μετά του αναλογούντος 
σε αυτό γηπέδου, ορίζεται πάγια αμοιβή στο ποσό των 
εκατό ευρώ πλέον του αναλογούντος ΦΠΑ (100,00 €+ 
ΦΠΑ). Για κτίσματα επιφάνειας μεγαλύτερης των διακοσί- 
ων (200) τετραγωνικών μέτρων η ανωτέρω αμοιβή προ¬ 
σαυξάνεται με συντελεστή δέκατοις εκατό (10%) για κάθε 
εκατό τετραγωνικά μέτρα και όχι πέραν των διακοσίων 
ευρώ πλέον του αναλογούντος ΦΠΑ (200,00 €+ ΦΠΑ). 


Η αμοιβή των προηγούμενων εδαφίων δεν προσαυ¬ 
ξάνεται για την επιφάνεια του γηπέδου επί του οποίου 
βρίσκονται τα κτίσματα. 

Β. Για κάθε εκτίμηση ακάλυπτου γηπέδου, εντός ή 
εκτός σχεδίου πόλης ή οικισμού, ορίζεται πάγια αμοιβή 
στο ποσό των πενήντα ευρώ πλέον του αναλογούντος 
ΦΠΑ (50,00 €+ΦΠΑ). 

Γ. Σε περίπτωση εκτίμησης περισσοτέρων του ενός ακι¬ 
νήτων του ιδίου οφειλέτη, συντάσσεται μία έκθεση εκτίμη¬ 
σης και ο πιστοποιημένος εκτιμητής δικαιούται για κάθε επί 
πλέον δικαίωμα επί ακινήτου την πάγια αμοιβή των πενή¬ 
ντα ευρώ πλέον του αναλογούντος ΦΠΑ (50,00 €+ ΦΠΑ). 

2. Η ανωτέρω αμοιβή θεωρείται έξοδο διοικητικής 
εκτέλεσης, βαρύνει τον προϋπολογισμό εξόδων της 
Α.Α.Δ.Ε. και συγκεκριμένα τον ΚΑΕ 0871 (Αμοιβές φυ¬ 
σικών προσώπων) και τον ΚΑΕ 0873 (Αμοιβές νομικών 
προσώπων), ανάλογα με τη νομική μορφή του εκάστοτε 
πιστοποιημένου εκτιμητή και βεβαιώνεται σε βάρος του 
καθού η εκτέλεση οφειλέτη από την αρμόδια για την 
επιδίωξη της είσπραξης της οφειλής υπηρεσία. 

3. Ως δικαιολογητικά της αμοιβής του πιστοποιημένου 
εκτιμητή ορίζονται τα κατωτέρω: 

α) αντίγραφο πράξης διορισμού του, 
β) βεβαίωση ότι ο εκτιμητής κατέθεσε την έκθεση στο 
όργανο διορισμού, 

γ) αντίγραφο απόφασης ανάληψης της σχετικής υπο¬ 
χρέωσης, 

δ) τιμολόγιο ή άλλο παραστατικό, 
ε) αριθμό ΙΒΑΝ τραπεζικού λογαριασμού, 
στ) διαβιβαστικό υπογεγραμμένο από τον Διατάκτη, 
ζ) κατάσταση πληρωμής δαπάνης εις διπλούν θεω¬ 
ρημένη από το όργανο διορισμού και υπογεγραμμένη 
από τον αρμόδιο Διατάκτη που θα περιλαμβάνει τα εξής: 
ί) τον φορέα / ειδικό φορέα / Κ.Α.Ε., 

Μ) το οικονομικό έτος τον προϋπολογισμό του οποίου 
βαρύνει η δαπάνη, 

Μί) τα στοιχεία του δικαιούχου (ονοματεπώνυμο, πα¬ 
τρώνυμο, Α.Φ.Μ.), 
ίν) το δικαιούμενο ποσό, 
ν) τις σχετικές κρατήσεις, 
νί) το καθαρό πληρωτέο ποσό. 

Άρθρο 4 

Λοιπά Θέματα 

1. Όπου στην παρούσα αναφέρεται ο πλειστηριασμός, 
νοείται και ο πλειστηριασμός με ηλεκτρονικά μέσα. 

2. Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2018 

Ο Υπουργός Ο Αναπληρωτής Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Ο Διοικητής 

της Ανεξάρτητης Αρχής Δημοσίων Εσόδων 

ΓΕΩΡΓΙΟΣ ΠΙΤΣΙΛΗΣ 

